Document ID: 31975R0837

ΚΑΝΟΝΙΣΜΟΣ (ΕΟΚ) αριθ. 837/75 ΤΗΣ ΕΠΙΤΡΟΠΗΣ της 26ης Μαρτίου 1975 περί τροποποιήσεως του κανονισμού (ΕΟΚ) αριθ. 685/69 "περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 740/75(2), και ιδίως το άρθρο 6 παράγραφος 7,
Εκτιμώντας:
ότι το άρθρο 4 παράγραφος 2 του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΟΚ) αριθ. 2517/74(4) επιτρέπει στα Κράτη μέλη να προβλέπουν ότι ο οργανισμός παρεμβάσεως αυτών θα αγοράζει βούτυρο παραγόμενο κατά τη διάρκεια χρονικής περιόδου δύο μηνών πριν από την ημέρα που αυτός ο οργανισμός αναλαμβάνει τούτο- ότι πρέπει να προβλεφθεί ότι αυτή η διάταξη δεν εφαρμόζεται κατά τη διάρκεια των δύο μηνών από την ημερομηνία εφαρμογής μιας μεταβολής της τιμής αγοράς του βουτύρου, ώστε να μην επιτραπεί στους κατέχοντες βούτυρο να χρησιμοποιήσουν αυτή τη δυνατότητα για κερδοσκοπικούς σκοπούς-
ότι το άρθρο 8 παράγραφος 2 του κανονισμού (ΕΟΚ) αριθ. 685/69 καθορίζει το κατ' αποκοπή ποσό που αντιστοιχεί στα έξοδα μεταφοράς του βουτύρου που δίδεται σε ψυκτικό χώρο αποθηκεύσεως της παρεμβάσεως, ευρισκόμενη σε απόσταση υπερβαίνουσα τα 100 χιλιόμετρα- ότι το ποσό αυτό πρέπει να προσαρμόζεται, ώστε να λαμβάνεται υπόψη η αύξηση των εξόδων μεταφοράς στην Κοινότητα-
ότι τα άρθρα 6 και 24 του εν λόγω κανονισμού καθορίζουν τα διάφορα στοιχεία τα σχετικά με τα έξοδα αποθεματοποιήσεως, καθώς και το επιτόκιο που πρέπει να ληφθεί υπόψη για τη χρηματοδότηση- ότι αποδείχθηκε αναγκαίο να αναθεωρηθούν αυτά τα ποσά, ώστε να ληφθεί υπόψη η εξέλιξη του κόστους στην Κοινότητα-
ότι το άρθρο 23 του κανονισμού (ΕΟΚ) αριθ. 685/69 προβλέπει ότι το βούτυρο ή η κρέμα, για τα οποία ζητείται η σύναψη συμβάσεως αποθεματοποιήσεως, πρέπει να έχουν παραχθεί κατά τη διάρκεια των 14 ημερών που προηγούνται της ημέρας της αποθεματοποιήσεως- ότι, λαμβανομένης υπόψη της πείρας που έχει αποκτηθεί πάνω σε αυτό το θέμα, η περίοδος αυτή πρέπει να παραταθεί-
ότι το άρθρο 29 του κανονισμού (ΕΟΚ) αριθ. 685/69 προβλέπει, σε περίπτωση μεταβολής της τιμής αγοράς του βουτύρου από τους οργανισμούς παρεμβάσεως, μεταβολή του ποσού των ενισχύσεων για την ιδιωτική αποθεματοποίηση του βουτύρου και της κρέμας- ότι πολλές φορές το Συμβούλιο συμφώνησε στη χορήγηση συμπληρωματικού ποσού επί της τιμής αγοράς του βουτύρου που πωλείται στην παρέμβαση κατά τη διάρκεια ορισμένης περιόδου, η οποία προηγείται της εφαρμογής μιας νέας τιμής παρεμβάσεως- ότι αποδεικνύεται αναγκαία η εξομοίωση αυτού του ποσού με μία αύξηση της τιμής, κατά την έννοια της διατάξεως που έχει προαναφερθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊότων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4 του κανονισμού (ΕΟΚ) αριθ. 685/69 τροποποιείται ως εξής:
1. Η παράγραφος 2 συμπληρούται με το ακόλουθο εδάφιο:
"Εν τούτοις, οι εθνικές διατάξεις που θεσπίσθηκαν δυνάμει της παρούσης παραγράφου δεν εφαρμόζονται για χρονική περίοδο δύο μηνών από την ημερομηνία εφαρμογής μιας μεταβολής στην τιμή αγοράς για το βούτυρο, εφαρμοζομένης από τον οργανισμό παρεμβάσεως και εκφρασμένης είτε σε λογιστικές μονάδες είτε σε εθνικό νόμισμα."
2. Στην παράγραφο 3, οι όροι "Τα Κράτη μέλη δύνανται να περιορίζουν..." αντικαθίστανται από τις ακόλουθες λέξεις:
"Εκτός από την περίοδο που αναφέρεται στο τελευταίο εδάφιο της προηγουμένης παραγράφου, τα Κράτη μέλη δύνανται να περιορίζουν..."
Άρθρο 2
1. Στο άρθρο 6, παράγραφος 2 του κανονισμού (ΕΟΚ) αριθ. 685/69:
α) το ποσό "11 λογιστικές μονάδες" που εμφαίνεται υπό α) αντικαθίσταται από το ποσό "13 λογιστικές μονάδες"-
β) το ποσό "0,22 λογιστικές μονάδες", που εμφαίνεται υπό β) αντικαθίσταται από το ποσό "0,25 λογιστικές μονάδες"-
γ) το επιτόκιο "11%", που εμφαίνεται υπό γ), αντικαθίσταται από το επιτόκιο "10,5%".
2. Στο άρθρο 8 παράγραφος 2 του κανονισμού (ΕΟΚ) αριθ. 685/69, το ποσό "0,032 λογιστικές μονάδες" αντικαθίσταται με το ποσό "0,035 λογιστικές μονάδες".
Άρθρο 3
Στην παράγραφο 1 του άρθρου 23 του κανονισμού (ΕΟΚ) αριθ. 685/69 η περίοδος "δεκατέσσερις ημέρες" αντικαθίσταται από την περίοδο "είκοσι μία ημέρες".
Άρθρο 4
Στο άρθρο 24, παράγραφος 1, οι διατάξεις υπό α), β) και γ) αντικαθίστανται από τις ακόλουθες διατάξεις:
"α) 13 λογιστικές μονάδες για τα πάγια έξοδα-
β) 0,25 λογιστικές μονάδες ανά ημέρα αποθεματοποιήσεως για τα έξοδα αποθηκεύσεως σε ψυκτικούς χώρους-
γ) ένα ποσό ανά ημέρα αποθεματοποιήσεως, το οποίο υπολογίζεται σε συνάρτηση με την τιμή αγοράς για το βούτυρο, η οποία εφαρμόζεται από τον οργανισμό παρεμβάσεως του ενδιαφερομένου Κράτους μέλους την ημέρα της συνάψεως της συμβάσεως και με ένα επιτόκιο 10,50% ετησίως."
Άρθρο 5
Το άρθρο 29 του κανονισμού (ΕΟΚ) αριθ. 685/69 συμπληρούται με το ακόλουθο εδάφιο:
"Στην περίπτωση, κατά την οποία, για τις αγορές βουτύρου που έχουν πραγματοποιηθεί από τους οργανισμούς παρεμβάσεως πριν από την εφαρμογή μιας νέας τιμής αγοράς, το Συμβούλιο συμφωνεί για την πληρωμή ενός ποσού συμπληρωματικού στην ισχύουσα τιμή αγοράς, ενώ το συμπληρωματικό αυτό ποσό θεωρείται ως αύξηση της τιμής εξαγοράς κατά την έννοια του παρόντος άρθρου. Σ' αυτή την περίπτωση, η Επιτροπή αποφασίζει, ότι η ενίσχυση για το βούτυρο, για το οποίο συνήφθη σύμβαση αποθεματοποιήσεως κατά το χρόνο της προαναφερθείσης συμφώνου γνώμης του Συμβουλίου, θα καταβάλλεται μόνο μετά την εφαρμογή της μεταβολής της τιμής αγοράς."
Άρθρο 6
Ο παρών κανονισμός αρχίζει να ισχύει την 1η Απριλίου 1975.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Μαρτίου 1975.

Labels: 4
17
8
3
6